Man sterf toe motor perd tref | Maroela Media
Die bestuurder van 'n motor is Vrydagoggend vroeg dood toe sy motor 'n perd op die R82 buite Roshnee, Vereeniging, getref het.
'n Ander motor het vermoedelik die perd eers getref voordat die dier voor die slagoffer se motor beland het.
Russel Meiring, woordvoerder van ER24, sê paramedici het omstreeks 05:30 by hul aankoms op die toneel die motor langs die pad aangetref. Die perd het voor die motor gelê en die man het langs die motor gelê. Omstanders het die man minute vantevore uit die motor gehelp.
Die man het veelvuldige beserings in die voorval opgedoen en is op die toneel dood verklaar. Niemand anders in die motor is beseer nie.
Die plaaslike owerhede was op die toneel om die voorval te ondersoek.
In SA is dierelewens belangriker as menselewens. By talle informele nedersettings langs hoof asook ander paaie wei diere sonder toesig met geen heinings en verkeersowerhede doen absoluut NIKS!!!Dubbele spelreels vir verskillende rasgroepe ???
Die perd het seker ook nie 'n eienaar nie . . .
Dis vir my tragies dat diere so verwaarloos word en nie behoorlik na omgesien word dat sulke ongelukke plaasvind en onskuldige mense lewens ook eis.